# Korkeakoulujen valtakunnallisen tietovarannon ja OKM:n tiedonkeruiden ohjausryhmä 2016\4

Torstaina 8.9.2016 kello 12:00–15:00

Kokoushuone Väinämöinen, Opetus- ja kulttuuriministeriö, Meritullinkatu 10, Helsinki

**Jäsenet**

Jukka Haapamäki, ylitarkastaja, opetus- ja kulttuuriministeriö (ryhmän puheenjohtaja)

Kaisu Piiroinen, ylitarkastaja, opetus- ja kulttuuriministeriö

Jukka Kohtanen, palvelupäällikkö, Vaasan yliopisto

Hannele Husa, erikoissuunnittelija, Tampereen ammattikorkeakoulu

Pertti Tikkanen, suunnittelupäällikkö, Oulun yliopisto

Tarja Gustafsson, tietopalvelupäällikkö, Laurea-ammattikorkeakoulu

Aija Kaitera, projektipäällikkö, Helsingin yliopisto

Anne Kärki, tutkimuspäällikkö, Satakunnan ammattikorkeakoulu

Hilkka Kousa, tilastopäällikkö, Tilastokeskus

Ari Leppälahti, kehittämispäällikkö, Tilastokeskus, **ESTE**, sijaisena Mervi Härkönen, Tilastokeskus

Laila Puranen, sovelluspäällikkö, Opetushallitus

Niina Jurva, koulutuspoliittinen sihteeri, Suomen Ylioppilaskuntien liitto

Anssi Mälkki, johtava tiedeasiantuntija, Suomen Akatemia

Paula Merikko, johtaja, CSC - Tieteen tietotekniikan keskus Oy (ryhmän sihteeri)

**Asiantuntijat**

Jonna Korhonen, projektipäällikkö, CSC - Tieteen tietotekniikan keskus Oy

Helena Majamäki, projektipäällikkö, CSC - Tieteen tietotekniikan keskus Oy

Hanna-Mari Puuska, kehityspäällikkö, CSC - Tieteen tietotekniikan keskus Oy

# Muistio

## 1. Kokouksen avaus ja työjärjestyksestä päättäminen

* Puheenjohtaja Haapamäki avasi kokouksen kello 12:02.
* Esityslista hyväksyttiin kokouksen työjärjestykseksi.

## 2. Edellisen kokouksen päätöslistan ja keskustelumuistion hyväksyminen

* Hyväksyttiin edellisen kokouksen päätöslista (<https://confluence.csc.fi/x/uyVdAw>) ja keskustelumuistio (liite 1).

## 3. Suorien tiedonkeruiden tilannekatsaus: muutokset tiedonkeruisiin, tiedonkeruukäsikirjat ja terveiset KOTA-seminaarista

* Haapamäki esitteli (liite 2).
* Puheenjohtaja avasi keskustelun.
  + Ohjauksen alat
    - Gustafsson: Ei tarvetta yhtenäiseen laskentatapaan heti. Korkeakouluilla erilaisia tilanteita ja ratkaisuja, yhtenäinen logiikka vasta seuraavalle kierrokselle?
    - Piiroinen: Tärkeintä, että korkeakoulun sisällä käytetään yhtenäisellä tavalla. Jyvitysmalleista keskustelua myös KOTA-seminaarissa.
    - Haapamäki: KOTA-seminaarissa ohjeistukseen pyydettiin esille yleisperiaatetta, mutta ei nähty tarvetta yhtenäiselle laskentatavalle.
    - Mälkki: Voivatko korkeakoulut ilmoittaa, millä logiikalla laskennat ovat tehneet? Jos esim. yliopistojen välillä eroja, SA:n olisi hyvä tietää, mitä ja kuinka merkittäviä eroja tieteenalakohtaisissa tarkasteluissa korkeakouluittain on.
    - **(74)**: Pyydetään tiedonkeruiden yhteydessä korkeakouluilta myös kuvaukset siitä, miten ohjauksen alojen jyvitykset on korkeakoulussa tehty.
    - Piiroinen: Käsikirjaan tulee esimerkkejä jyvityksistä.
    - Härkönen: TK on pohtinut, voisiko kyseeseen tulla yhteistiedonkeruu, mutta ehdotusta ei ole vielä tehty.
    - Gustafsson ja Kärki: OKM:n tiedonkeruu on aiemmin eikä kohdentunut täysin samoin, osin ristiriitaiset sisällöt. Yksi tiedonkeruu olisi järkevä ratkaisu aineistonkerääjän näkökulmasta.
    - Linnas: Onko AMK-tiedonkeruuseen tulossa vastuualue? Se on mahdollista kerätä.
    - Piiroinen: Vastuualue-termi tulee YO-puolelta. Asia pitää ratkaista AMK-puolella vielä, tarkennus tulossa.
    - Haapamäki: OKM:n tiedonkeruuseen sama korjaus kuin TK tekee, OKM pyytää kaavat TK:lta. TK kerää vastuualueet tieteenaloittain, OKM vastuualueet ohjauksen aloittain. Synkronoidaan aikataulut.
  + Opintopistetiedonkeruu
    - Haapamäki: Tavoitteena on saada tietovarannosta tieto myös kotimaisten harjoitteluiden määristä.
  + Käsikirjat
    - Kohtanen: Voiko määritelmäliitteen laittaa myös Vipuseen?
    - Haapamäki: Kyllä.
  + Suorien tiedonkeruiden arkkitehtuuriuudistus
    - Haapamäki: Tarkistusraportit ja mahdollisesti hyväksyntäkin voidaan siirtää Extra-Vipuseen, suunnittelu kesken, palataan myöhemmin.
  + Rekrytointitiedonkeruu
    - Pasanen: Minkä tiedon perusteella hakijan tausta määrittyy?
    - Haapamäki: Kansalaisuuden.
  + KOTA-seminaarin terveiset
    - Piiroinen: Opinnäytetöiden keruu VIRTA:sta, selvitetään onko mahdollista koepoiminnan avulla.
    - Haapamäki: Avoimen yliopisto-opetuksen opiskelijoiden VIRTA-poiminnat myös keskustelussa.
    - Kärki: Keskusteltava opinnäytetöiden hankkeistustiedon merkityksestä.
    - Mälkki: VIRTA-julkaisutiedonkeruun käyttö SA:ssa; hankenumeron merkintäkriteereistä keskusteltava, sillä vain jos SA:n rahoittaman tutkimuksen julkaisun tekeminen ei olisi ollut ilman rahoitusta mahdollista, julkaisu saa SA:n hankenumeron.

## 4. Ihmiskeskeisen tiedonhallinnan (MyData) mahdollisuudet: tutkijan ja oppijan henkilötietojen hyödyntäminen, terveiset MyData-konferenssista

* Merikko esitteli (liite 3a).
* Puheenjohtaja avasi keskustelun.
  + Kohtanen: Aihe liittyy tiiviisti lakiesitykseen.
  + Merikko: Lakiesityksessä ei käsitellä rekisterinpitäjille muodostuvia velvollisuuksia, mainitaan vain OPH:n tekemä luovutuksensaajan tietosuojaselvitys.
  + Kohtanen: Lakiesitys on nykymuodossaan ristiriitainen. Lisäksi on ongelmallista, jos toimialalla nyt päätetään linjata jotain ja laissa määritetään sitten toisin.
  + Husa: Ei kai rekisterinpitäjän tarvitse huolehtia vastaanottavan pään tietosuojasta, jos henkilö itse pyytää siirtämään tietonsa?
  + Merikko: Tästä on erilaisia tulkintoja. Nykytilanteessa oppijan mahdollisuudet hyödyntää opintotietojaan vaihtelevat. Esim. EMREX-palvelun suhteen kaikki korkeakoulut ovat tehneet toimeksiannon liittää EMREX VIRTA:an, kun taas TUUDO:n suhteen vain 23 korkeakoulua 38:sta on tehnyt toimeksiannon.
  + Rautanen: Oppijan kannalta on tärkeää, että mahdollisuudet ovat organisaatiosta riippumatta samat. Omakanta-tyyppinen palvelu on erinomainen ajatus oppijan näkökulmasta.
  + Kärki: Tuntien Kanta-palvelun idean ja sen, että siellä kansalainen voi hallita sensitiivisiäkin tietojaan, saman on onnistuttava koulutustoimialalla. Päätös tietojen jakamisesta toiselle toimijalle on oltava oppijan, ei korkeakoulu-rekisterinpitäjän käsissä.
  + Mälkki: Henkilökohtaisena mielipiteenäni näen, että minua koskevat tiedot ovat minun, olivatpa ne kenen rekisterissä tahansa.
  + Kohtanen: Ennen kuin tietojen jakamista mahdollistetaan oppijan suostumuksella tietovarannosta mihinkään yksittäisiin palveluihin, on sovittava yleisistä tämän mahdollistamisen periaatteista.
  + Merikko: Oikeusministeriön asettama, tietosuoja-asetuksen edellyttämiä kansallisia toimenpiteitä kartoittava työryhma julkaisee mietintönsä kansallisen Iainsäädännön muutosehdotuksista vasta 31.5.2017 mennessä. Tämän jälkeen odotettavissa lienee tietosuojavaltuutetun ohjeistusta ja sitten vähitellen syntynee toimialakohtaisia käytänteitä. Tilanne on siis valitettavasti sellainen, ettei suurempaa linjausta opintotietojen luovutuksesta aivan lähiaikoina ole saatavilla. Ollaanko valmiit odottamaan? Käykö niin, että orastava lisäarvopalvelukehitys pysähtyy?
  + Kohtanen: Korkeakoulut yrittävät toimia lain rajojen sisäpuolella. Ei toki ole tarkoituksenmukaista hidastaa palveluiden rakentamista. Lakiluonnos nykymuodossaan jopa hankaloittaa asiaa, kun OPH:kin on toimijana mukana.
  + Rautanen: Ei kai se laitonta ole, jos linjataan, että oppija saa halutessaan opintotietonsa.
  + Kohtanen: Henkilötietolaki ei ole yksiselitteinen teknisen käyttöyhteyden käytön suhteen.
  + Kousa: Nyt on puhuttu VIRTA-tietojen jakamisesta. HE:ssä perustetaan Koski-palvelu, jossa kaikki asteet ovat mukana. Voidaanko asiaa ratkaista vain kk-sektorin osalta vai pitääkö tehdä laaja tulkinta koko toimialalta?
  + Haapamäki: Kosken rakenne on sellainen, että muiden asteiden osalta tietosisältö ei pääsääntöisesti ole yhtä ajantasaista, se vähentää muiden asteiden osalta operatiivisia käyttömahdollisuuksia.
  + Merikko: Koski-palvelun suhteen uusia ratkaistavia ulottuvuuksia MyDatan suhteen on myös oppijoiden alaikäisyys ja huoltajien oikeudet saada ja jakaa tietoa.
  + Rautanen: Oppijan pitää pystyä itse määrittelemään, mitä tietoja esim. organisaatioittain antaa eteenpäin.
  + Härkönen: On oltava jokin taho, joka hyväksyy VIRTA:an integroitavat palvelut, tarvitaan hyväksyntämenettely.
  + Merikko: Lakiesityksen mukaan OPH tekee jatkossa päätökset perustuen tietosuojaselvitykseen luovutuksensaajan osalta. Laissa ehdotetaan siis poikkeusta henkilötietolain mukaisista rekisterinpitäjän tehtävistä ja korkeakoulujen sijasta Opetushallitus päättää tietojenluovutuksesta rekisteröidylle itselle ja hänen suostumuksellaan muulle taholle, kunhan toimitaan julkisuuslain puitteissa. Teknisen käyttöyhteyden avaaminen edellyttää luovutuksensaajalta yhteyden avaamisluvan hakemista ja Opetushallitukselta tietosuojaselvityksen tekemistä ja käsittelyä. Lain voimaantuloa odotellessa, suurempien linjanvetojen ja yhteisten käytäntöjen vielä puuttuessa, on tämän ryhmän huhtikuisella päätöksellä pilotoitu VIRTA-tietojen hyödyntämiseen liittyviä käytäntöjä. TUUDO-VIRTA-integraatio on ja sitä ennen CSC on solminut Caleidon Oy:n kanssa turvallisuussopimuksen, jossa Caleidon on sitoutunut noudattamaan turvallisuuskäytäntöjä, hyvää tiedonhallintatapaa, soveltuvaa lainsäädäntöä ja muita viranomaismääräyksiä.
* Puuska esitteli (liite 3b).
* Puheenjohtaja avasi keskustelun.
  + Härkönen: Mitä affiliaatio tarkoittaa?
  + Puuska: Sitä, mihin organisaatioon kuuluu.

## 5. Tilannekatsaus hallituksen esitykseen eduskunnalle laiksi eräistä opetustoimen rekistereistä ja valtakunnallisista tietojärjestelmistä

* Haapamäki esitteli (liite 4) ja avasi keskustelun.
  + Haapamäki: OPH ehdotti lausunnossaan, että korkeakoulujen valtakunnallinen tietovaranto tulisi myös OPH:n hallintaan. Haluaako Puranen avata tätä lausumaa?
  + Puranen: OPH:lla on jo edellisen johtajan ajalta asti ollut näkemys, että koko kokonaisuus olisi oltava hallittu yhdessä paikassa.
  + Merikko: Korkeakoulujen valtakunnallinen tietovaranto on paljon laajempi kuin Kosken tietosisältö. Laajemman opintotietosisällön lisäksi se sisältää jo nyt mm. kansainväliseen liikkuvuuteen ja tutkimusjulkaisuihin liittyviä tietoja, Puuskan esittelemä tutkijatietovaranto on tähän merkittävä laajennus, ja keskusteltu on myös tietosisällön laajentamisesta korkeakoulujen henkilöstötietojen osalta.
  + Kousa: Kosken aikataulu on liian tiukka koulutuksenjärjestäjille. TK:lle tilanne tuottaa haasteita ensi vuoden toiminnan suunnittelulle. Koski-ohjausryhmän viimeisin kokous peruttu, odotamme lisätietoja.
  + Kohtanen: Pysyvä säilyttäminen on jo nyt VIRTA:a koskevassa lainsäädännössä, mutta määritelmiä on useita. Arkistolaitoksen tarkoittama tapako? Asia on epäselvä.
  + Merikko: CSC on tehnyt selvityksen VIRTA-tietojen pitkäaikaissäilytyksestä 2013. Vaatii muutoksia, että voidaan toimia arkistolaitoksen edellyttämällä tavalla. Pitää päivittää selvitys ja jatkaa keskustelua lainsäätäjän kanssa.
  + Rautanen: Oppijallekin pitkäaikaissäilytys on tärkeä asia.
  + Haapamäki: Referoin edellisen asiakohdan keskustelun OKM:n Koski-vastuullisille.
  + Kohtanen: On syytä pilkkoa, mitä asioita on selvitettävä; tietoturvakysymykset ovat helpompia ratkaista kuin tietosuojakysymykset.
  + Merikko: Tietoturva ei liene kenellekään lopulta kynnyskysymys.

## 6. VIRTA-opintotietopalvelun ja oppijan tietovirtojen ajankohtaiset asiat

* Majamäki ja Korhonen esittelivät (liite 5).
* Puheenjohtaja avasi keskustelun.
  + OTUS
    - Kohtanen: Ovatko OTUS:n kyselyt anonymisoituja?
    - Rautanen: Ovat.
    - Kohtanen: Jos tietoja luovutetaan Virrasta ilman yksilöintitietoja ja rikastaminen tehdään korkeakouluissa.
    - Merikko: Pyydettäisiinkö s-postiosoitteet Eurostudent-mallin mukaan korkeakouluilta?
    - Piiroinen: Jos kyselyitä jatketaan VIRTA-pohjalta, on mahdollisuus poolata kyselyihin vastaavat niin, ettei sama oppija joudu vastaamaan jokaiseen kyselyyn.
    - Rautanen: Todella hyvä ajatus, kun kyselyitä on niin paljon.
    - Kärki: Missä vaiheessa Eurostudent satunnaistettiin?
    - Piiroinen: TK valitsi otoksen ja niistä kysyttiin kk:ilta taustatiedot.
    - Puranen: Opiskeluoikeuteen liittyvät taustatiedot – valtakunnallisesta opiskelijavalintarekisteristä ei siirry VIRTA:n kautta mitään OTUS:lle?
    - Merikko: Ei siirry.
    - **(75)**: Mahdollistetaan Opiskelun tutkimus- ja koulutussäätiö OTUS:lle VIRTA-opintotietopalvelun hyödyntäminen Opiskelijabarometri-tutkimuksen otoksen poiminnassa sekä opiskelijaan ja opiskeluoikeuteen liittyvien taustatietojen poiminnassa.
  + KELA
    - Puranen: Miten tähän liittyy Kelan suunnitelma, että hakevat Opintopolusta organisaatiotiedot?
    - Majamäki: Yliopistot ovat vieneet Opintopolkuun linjatiedon hakukohteille käsityönä. Tieto kuitenkin voi muuttua opiskelun edetessä, joten Opintopolun tieto ei riitä KELA:lle opintotuen kuukausiseurannassa.
    - Kohtanen: Kukaan ei tiedä, mitä linjatieto tarjoittaa. Linjat laitetaan parhana tiedon kukaan, ne menevät väärin, Kela ilmoittaa virheistä ja yliopisto korjaa tiedon manuaalisesti tiedostoon. Ei siis auta, että tiedekuntatieto siirretäisiin VIRTA:an, koska tiedostoja korjataan nytkin joka kuukausi manuaalisesti. Jos ymmärrettäisiin, mitä linjatieto on, voitaisiin miettiä ratkaisuja. Tästä oli etäkokouksin, mutta asia ei selkeytynyt. Jos tilanne on tämä, on käytettävä 3-4 vuotta siirtotiedostoja.
    - Rautanen: Mihin tiedekuntatietoa Kelassa tarvitaan?
    - Majamäki: Kelan tarve ei ole täysin avautunut.
    - Merikko: Samaa mieltä Kohtasen kanssa – vaikka kuinka kustannustehoton ratkaisu onkin. Tiedekuntatieto ei auta VIRTA:ssa, koska korkeakoulu ei kykene tuottamaan tietoa Kelan linjamääritelmän mukaan ja manuaalikorjauksia vaadittaisiin joka tapauksessa.
    - Kousa: Samaa mieltä, Kelan katsottava prosessinsa kuntoon.
    - Kohtanen: Kelan tietojärjestelmässä vaaditaan linjatieto, mutta se ei ole syy tuoda tiedekuntatietoa VIRTA:an.
    - Husa: Mistä amk-puolella linjatieto saadaan?
    - Majamäki: Pääteltävissä koulutusluokituksesta.
    - Korhonen: Myös seurantakyselyt pyytävät tiedekuntatietoa VIRTA:an, koska kuusinumeroinen on opiskelijan näkökulmasta harhaanjohtava. Osa korkeakouluista haluaa vahvasti tiedekuntatiedon kyselyiden taustatiedoksi, osa ei sitä tarvitse. Odottavat tästä kokouksesta palautetta.
    - Kärki: Johonkin alalle opiskelu jatkossakin kohdistuu, esim. koulutustilastot.
    - **(76)**: VIRTA-opintotietopalvelun yhteiseen tietosisältöön ei tuoda Kelan linjatiedon päättelyä varten tiedekuntatietoa. Jos tiedekuntatiedon tuontiin on muita tarpeita, ne voidaan tuoda erikseen käsittelyyn.
  + Opintotietopalvelun tutkimuskäyttö
    - Majamäki: Yleisluontoinen lupa tietojenluovutukseen tutkimuskäyttöä varten on selvityksessä, samoin käytännön ratkaisuna TK:n kanssa keskustellaan etäkäyttömahdollisuuksista. Ohjausryhmän joulukuun kokoukseen tuodaan valmis kokonaisuus ratkaistavaksi.
    - Majamäki: UAF:n VIRTA-integraation suhteen on ollut haasteita. HY ja Aalto ovat alustavasti tulkinneet, että tämäntyyppistä tiedonluovutusta ei liene mahdollista teknisellä käyttöyhteydellä tehdä.
    - Kohtanen: UAF-integraation tilanne kuvaa tietojen luovuttamisen lainsäädännön absurdiutta hienosti, jos HY ei pysty luovuttamaan itse pyörittämälleen palvelukeskukselle tietoja.

## 7. VIRTA-julkaisutietopalvelun ja tutkijan tietovirtojen ajankohtaiset asiat

### 7.A) Tilannekatsaus

* Puuska esitteli (liite 6A).

### 7.B) Ammattikorkeakoulujen julkaisujen syöttöpalvelu

* Puuska esitteli (liite 6B).
* Puheenjohtaja avasi keskustelun.
  + Kärki: Asia eteni juuri kuten pitikin. Tuli jonkun verran yhteydenottoja. Kirjastojohtajat ovat olleet hyvin aktiivisia asian suhteen. Integraatioista julkaisuarkistoihin Theseus erityisesti toiveena.

### 7.C) VIRTA-julkaisutietopalvelun käyttö Suomen Akatemian hankeraportoinnissa -pilotti

* Mälkki esitteli (liite 6C).
* Puheenjohtaja avasi keskustelun.
  + Kärki: Tietojen puutteellisuuten liittyen, siirtyvätkö tiedot julkaisurekistereistä jo ajantasaisesti VIRTA:an?
  + Haapamäki: Eivät vielä.
  + Puuska: Tekijöiden henkilötiedot voivat olla väärissä kentissä, mikä vaikuttaa tekijähakuun.
  + Mälkki: Osassa julkaisujaa ei ole käytetty koko etunimeä, vaan pelkkää alkukirjainta.
  + Rautanen: Sukunimikin on voinut muuttua.

## 8. Korkeakoulujen valtakunnallisen tietovarannon hyödyntäminen ARVO - opetushallinnon vaikuttavuustietopalvelussa: yliopistojen kandipalautteen toteutus, muut mahdolliset kyselyt

* Korhonen esitteli (liite 7).
* Puheenjohtaja avasi keskustelun.
  + Pasanen: Syntyykö vastauksista uusi tietovaranto tutkimusaineistoksi?
  + Korhonen: Datan omistajuus on keskustelun alla. Raportit yhteisistä osista viedään Vipuseen.
  + Haapamäki: Raakadatan tutkimuskäytöstä on sovittava kyselyiden tekijöiden kanssa.
  + Kärki: Anonymisoitu tieto on pystyttävä avaamaan, tästä kertyy hyvä aineisto.

## 9. Korkeakoulutuksen ja tutkimuksen ICT:n ohjausyhteistyön jatkuminen ohjausryhmän asettamiskauden päättyessä 31.12.2016

* Haapamäki esitteli (liite 8).
* Puheenjohtaja avasi keskustelun.
  + Puranen: Mitä arkkitehtuurityö käytännössä tarkoittaisi?
  + Merikko: Esim. yhteisten määritysten tekeminen yhteentoimivuuden ja yhteismitallisuuden edistämiseksi.
  + Kohtanen: Ryhmän käsittelemien asioiden spektri on ollut laaja, mutta erityisesti viime aikoina on löytynyt oma arvonsa sille, että asioista keskustellaan saman pöydän ääressä. Jos ohjaus eriytyy, myös tietovarannot eriytyvät, missä on omat vaaransa. Substanssin ymmärtäminen on tietohallintoa tärkeämpää.
  + Haapamäki: Tapa tuoda mukaan substanssia tietohallintojohtajille.
  + Pasanen: Kaiteralta terveisiä, että akateemista johtoa on saatava mukaan tiedonkeruiden strategiseen kehittämiseen, jottei keskustelu jää operatiiviselle tasolle.
  + Kohtanen: Onko pohdittu erillistä johtoryhmää, jossa johtajataso ja sitten erilliset ohjausryhmät operatiivisiin asioihin?
  + Haapamäki: Mahdollinen etenemistapa.
  + Haapamäki: TUHA-ryhmä ja Synergiaryhmä on tuotava rakenteen alle tiiviimmin kuin nykyään.
  + Haapamäki: Keskustelua jatketaan ajanpuutteen vuoksi seuraavassa kokouksessa.

## 10. Muut esille tulevat asiat

## 11. Tiedoksi

* OKM-Tilastokeskus-johtajatapaamisessa on sovittu perustettavaksi työryhmä, joka käsittelee Tilastokeskuksen aineistojen avaamisen pelisääntöjä
* Korkeakoulujen valtakunnallinen tietovaranto tutkimusaineistona: valmistelussa yleisvaltuutus ohjausryhmälle tutkimuslupien myöntämiseksi sekä tutkimusaineiston etäkäytön mahdollistaminen. Tulevat käsittelyyn ohjausryhmän seuraavaan kokoukseen.
* Seurattavien asioiden lista
* Yhteentoimivuuskalenteri koulutuksen ja tutkimuksen alueen tapahtumista
* KOTA-seminaari ja julkaisutiedonkeruuseminaari 29.-31.8.2016 Lappeenrannassa
* MyData2016-konferenssi 31.8.-2.9. Helsingissä
* Huom. Korkeakoulujohdon ICT-kokous siirtyy syyskuulta myöhempään ajankohtaan
* Ohjausryhmän syksyn kokousaikataulu
  + 3.11.2016
  + 15.12.2016

## 12. Kokouksen päättäminen

* Puheenjohtaja päätti kokouksen kello 15:01.

Muistio, liitetiedostot, linkit ja asialista on julkaistu kokousmerkinnässä:

<https://confluence.csc.fi/x/VcmyAw>